stanford-oval/wikipedia huggingface dataset:
למחרת
תוכן השיר

מחזור השירים "שברי סערה", שנחתם בשיר "למחרת", משלב בין תופעות טבע למצבי נפש. השיר בנוי משני בתים בני שש שורות כל אחד. הוא מבטא אינטנסיביות באמצעות חזרות מרובות – אנאפורות בתחילת השורות ואפיפורות בסופן – והלחמה של משפט למשפט בשימוש בו' החיבור.
החזרה בשיר נוטה לטאוטולוגיה, וניצלת מטאוטולוגיה גמורה באמצעות המילה "מאוד" והקו המפריד.
המשוררת רואה את הצבעים שבשיר בעוצמה רבה: הירוק – ”ירֹק מאֹד”, והאפור – ”אפֹר מאֹד”, עם ”קצת שחור[;] ואין לֹבן בעיר”.
המשורר והמבקר רפי וייכרט מצביע על ניגוד בצבעוניות שבשיר: בין הירוק, המסמל פריחה וחיים, לאפור ולשחור – של העננות הכבדה בחוץ או של קדרות הנפש, שכן ”הנסער היום נסער מאֹד”. הסערה קשורה בזיכרונות העבר המכאיב, ואף שהיא מאוזנת באופן חלקי על ידי ציפייה לעתיד, היא מנתקת את הקשר של המשוררת להווה (”והעבר היום – עבר מאֹד. / וקצת עתיד. ואין הווה באוִיר.”).
הרוח, שבשיר הראשון במחזור מדכא כל קול או רצון לחיים, מקשה עתה על הנשימה ואף על קיום חשיבה סדורה. המשוררת מעידה – עדות "ישיר[ה] ומלא[ת] חשיפה", לדעת וייכרט – כי ”מאֹד לא פשוט לחכות”: לקשת בענן ושמים בהירים אחרי הסערה, לבהירות מנטלית אחרי סערת הנפש, או אף לאהבה שתפציע אחרי הבדידות.
במקום לסיים את השיר באקורד הפסימי של המשבר, ”הסערה נוגעת בריסים / ומשתבר כל רגע לרסיסים”, בחרה המשוררת לחזור על נקודת ההנחה שבשורה הראשונה: ”אך הירֹק היום ירֹק מאֹד”. לדברי וייכרט,
לחנה של יהודית רביץ

| --- | --- |

 סינגל בביצוע לאה גולדברג
 מתוך האלבום "ומאוד לא פשוט לחכות"
 יצא לאור:  1993
 שפה:  עברית
 כתיבה:  לאה גולדברג 
 לחן:  יהודית רביץ
 
השיר (בשינויי נוסח קלים) נכלל באלבומה המצליח של רביץ "ומאוד לא פשוט לחכות" (הליקון, 1993) – אלבום שירי משוררים (גולדברג, דליה רביקוביץ, יהודה עמיחי ואסתר שמיר) שרביץ הלחינה, עיבדה וביצעה בסגנון רוק – ששמו לקוח ממילות השיר. אחד משני שיריה הנוספים של גולדברג הנכללים באלבום, "הגננים היום עצובים", הוא הרביעי במחזור "שברי סערה".
ב־2020 יצא חידוש לשיר בביצועם של ערן צור ואפרת בן צור, ובעיבודם ובהפקתם של השניים עם אסף אמדורסקי, במסגרת פרויקט צו השעה.
הערות שוליים

↑  לאה גולדברג, "שברי סערה" (שירים, א–ה), אורלוגין, 13 (1957), עמ' 31.
↑  טוביה ריבנר, לאה גולדברג: מונוגרפיה, תל אביב: מכון כ"ץ לחקר הספרות העברית – בית הספר למדעי היהדות ע"ש ח. רוזנברג – אוניברסיטת תל אביב (מונוגרפיות יוצרים עבריים בזמננו), תש"ם 1980, עמ' 167.
1 2  רפי וייכרט, הירוק עדיין ירוק מאוד: השירה של לאה גולדברג, באתר ynet, 27 במאי 2011.
↑   ערן צור, אפרת בן צור - למחרת, סרטון  באתר יוטיוב (אורך: 3:58)
לסבית ליפסטיק

אשה נושאת שלט עם הכיתוב: לסבית ליפסטיק אמיתית 100% במצעד הגאווה אדמונטון קנדה 2011.
לסבית ליפסטיק (באנגלית: Lipstick lesbian) הוא מונח סלנג אשר מתאר אישה לסבית או ביסקסואלית שמציגה בעיקר תכונות נשיות בהתנהגותה, כגון לבישת בגדים נשיים, איפור וכדומה.
מקור המונח בסן פרנסיסקו, וישנן עדויות לכך שהוא בשימוש כבר משנות ה-80. תיעוד לכך ניתן לראות במאמר של פריסילה רואדס, אשר כתבה עבור מגזין להט"בי מקומי סיפור שנקרא "לסביות עבור ליפסטיק".
הערות שוליים

↑  Jodi O'Brien, Encyclopedia of Gender and Society, Volume 1, SAGE Publications, 2009
↑  Mary Zeiss Stange, Carol Oyster, Jane Sloan, The Multimedia Encyclopedia of Women in Today's World, SAGE Publications
ערך זה הוא קצרמרבנושא מיניות. אתם מוזמנים לתרום לוויקיפדיה ו.
212 (שיר)

212 הוא שיר של הראפרית האמריקאית אזיליה בנקס, הכולל סמפול של השיר "Float My Boat" של המוזיקאי הבלגי לייזי ג'יי. השיר יצא לאור ב-6 בדצמבר 2011 כסינגל הראשון מהמיני אלבום הראשון של בנקס, 1991. השיר נכלל גם באלבום הבכורה של בנקס, Broke with Expensive Taste. שם השיר לקוח מקידומת הטלפון של האזור בו גדלה בנקס, שכונת הארלם שבניו יורק. הקליפ לשיר, שצולם בשחור-לבן, פורסם בערוץ היוטיוב של בנקס ב-12 בספטמבר 2011, ובו רוקדת בנקס ושרה.
השיר נכלל בספר "1001 Songs You Must Hear Before You Die", ובמספר סרטים וסדרות טלוויזיה, בהם "בנות", "בלינג רינג" ו"עצבניות אש".
מיקומי שיא

|   ‏‏‏  מצעדים ודירוגים (2011–2012)> מדינה |   ‏‏‏  מצעדים ודירוגים (2011–2012)> מצעד |   ‏‏‏  מצעדים ודירוגים (2011–2012)> מיקום שיא |   ‏‏‏  מצעדים ודירוגים (2011–2012)>  |
| --- | --- | --- | --- |
|  אוסטרליה | מצעד הסינגלים האוסטרלי | 68 |  |
|  אוסטרליה | ARIA Urban | 20 |  |
|  אוסטרליה | ARIA Hitseekers | 2 |  |
|  אירלנד | מצעד הסינגלים האירי | 7 |  |
|  הולנד | מצעד 40 הסינגלים ההולנדיים | 14 |  |
|  הולנד | Single Top 100 | 17 |  |
|  הממלכה המאוחדת | מצעד הסינגלים הבריטי | 12 |  |
|  הממלכה המאוחדת | מצעד שירי ה-R&B | 3 |  |
|  ולוניה | אולטראטופ 40 | 34 |  |
|  סקוטלנד | מצעד הסינגלים הסקוטי | 12 |  |
|  פלנדריה | אולטראטופ 50 | 17 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  הולנד | מצעד 40 הסינגלים ההולנדיים | 99 |  |
|  הממלכה המאוחדת | מצעד הסינגלים הבריטי | 44 |  |
|  פלנדריה | אולטראטופ 50 | 92 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | פלטינה | 600,000 |
| ארצות הברית |  | 250,000 |
הערות שוליים

1 2 3  ARIA Urban Singles Chart – Week Commencing 21st May 2012, Trove (באנגלית)
↑  The Irish Charts - All there is to know, irishcharts.ie
↑  Stichting Nederlandse Top 40, Top 40 week 14 van 2012, Top40.nl (בהולנדית)
↑  Steffen Hung, Azealia Banks feat. Lazy Jay - 212, hitparade.ch
↑  Official Singles Chart Top 100 | Official Charts Company, www.officialcharts.com (באנגלית)
↑  Official Hip Hop and R&B Singles Chart Top 40 | Official Charts Company, www.officialcharts.com (באנגלית)
↑  Official Scottish Singles Sales Chart Top 100 | Official Charts Company, www.officialcharts.com (באנגלית)
↑  Stichting Nederlandse Top 40, Top 100-Jaaroverzicht van 2012, Top40.nl (בהולנדית)
↑  BBC - Radio 1 - Chart - Top 100 Singles of 2012, web.archive.org, ‏2013-03-07
↑  Jaaroverzichten 2012 - ultratop.be, www.ultratop.be
↑  Award, BPI (באנגלית)
↑  Billboard Cover: Azealia Banks on Why No One Really Wants to See Her Naked, Her Impure Thoughts About Barack Obama and Why She's 'Not Here to Be Your Idol', Billboard (באנגלית)
| אזיליה בנקס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Broke with Expensive Taste |  |
| מיני-אלבומים | 1991 • Icy Colors Change |  |
| מיקסטייפים | Fantasea • Slay-Z • Yung Rapunxel: Pt. II |  |
| סינגלים | "212" • "Liquorice" • "Yung Rapunxel" • "Heavy Metal and Reflective" • "Chasing Time" • "Ice Princess" • "The Big Big Beat" • "Chi Chi" • "Anna Wintour" • "Treasure Island" • "Black Madonna" |  |
| התארחות בסינגלים | "Control It" • "Blown Away" • "I'm That..." • "Trap Queen (Remix)" • "Wut U Do" |  |
| סיבוב הופעות | Mermaid Ball • Broke with Expensive Taste Tour • Azealia Banks: North American Tour |  |
| --- | --- |
בקרת זהויות :  MusicBrainz work: b6d9beb5-66f7-46e3-a0af-d1f49b5f832d
Fly Like an Eagle

| --- | --- |

 שיר בביצוע סטיב מילר בנד
 מתוך האלבום Fly Like an Eagle
 יצא לאור:  דצמבר 1976
 תאריך הקלטה:  1976
 סוגה:  רוק פסיכדלי, פאנק
 אורך:  3:00 (גרסת הסינגל)   4:42 (גרסת האלבום)
 חברת תקליטים:  קפיטול
 כתיבה:  סטיב מילר
 הפקה:  סטיב מילר
| --- | --- |

 שיר בביצוע סיל
 מתוך האלבום ספייס ג'אם - פסקול
 יצא לאור:  21 בנובמבר 1996
 תאריך הקלטה:  ספטמבר 1996
 סוגה:  ריתם אנד בלוז, רוק פסיכדלי
 בי-סייד:  אינסטרומנטלי
 אורך:  4:14
 חברת תקליטים:  האחים וורנר
 כתיבה:  סטיב מילר
 הפקה:  רשאד "רינגו" סמית'
"Fly Like an Eagle" (תרגום: "לעוף כמו עיט") הוא שיר שכתב סטיב מילר לאלבום באותו שם של להקת סטיב מילר בנד, שהוקלט ב-1976. השיר הגיע למקום השני במצעד ה-100 של מגזין בילבורד בשבוע של 12 במרץ 1977, כשלפניו "Evergreen" של ברברה סטרייסנד מהסרט "כוכב נולד". השיר שייך לסגנון הרוק הפסיכדלי, כולל שימוש בסינתיסייזר ומאופיין באווירה "חלומית" ורגועה. לרוב הוא מנוגן יחד עם הנעימה "Space Intro" מהאלבום "Fly Like an Eagle". השיר זכה לגרסאות כיסוי רבות, אחת מהן ביצע סיל בשנת 1996 כחלק מהפסקול של הסרט "ספייס ג'אם", גרסה שיצאה כסינגל והגיעה למקום העשירי במצעד בילבורד.
רקע

גרסה מוקדמת של השיר מ-1973, שנוגנה גם בהופעות, היא בסגנון יותר בלוזי ומאופיינת פחות בקצב של פאנק, כאשר נגינה בגיטרה מחליפה את השימוש בסינתיסייזר (אם כי עם אפקט השהיה הדומה לגרסה מ-1976). המילים בגרסה זו שונות מעט, והיא מציינת גם כי העיט רוצה לעוף הרחק משמורת אינדיאנים.
קטע הגיטרה החוזר בשיר הופיע לראשונה בגרסה מעט שונה בשיר של סטיב מילר בנד "My Dark Hour" מ-1969 (בשיר השתתף גם פול מקרטני).
גרסאות כיסוי

השיר נדגם בשיר Rollin' in My 5.0 של הראפר ונילה אייס. אייס ביצע את השיר "Fly Like an Eagle" כאמן אורח בהופעות של סטיב מילר בנד.
האחים נוויל ביצעו את השיר באלבומם "Family Groove" משנת 1992. סטיב מילר ניגן על הגיטרה בגרסה זו.
הזמר סיל ביצע גרסת כיסוי של השיר כחלק מהפסקול של הסרט "ספייס ג'אם" (1996), ואף דגם חלקים מהנעימה "Space Intro" של סטיב מילר בנד בפזמון השיר. הגרסה הגיעה למקום העשירי במצעד בילבורד, למקום ה-13 במצעד הפזמונים הבריטי ולמקום השני במצעד הפזמונים הקנדי. סינגל זה היה הראשון של סיל מאז "Kiss From a Rose" משנת 1995 שהגיע לעשירייה הראשונה במצעד בילבורד.
אמנים נוספים שביצעו גרסת כיסוי לשיר או דגמו חלקים ממנו הם להקת לימפ ביזקיט, להקת פיש, לורד פינס, נייט דוג ואקזיביט וכן ביז מארקי.
הערות שוליים

↑  Steve Miller, Fast Focus interview, YouTube
↑  Steve Miller Band - Fly Like An Eagle, live 1973, YouTube
| --- | --- |
בקרת זהויות :  MusicBrainz release group: a2360569-01a3-330d-a6ca-cc725c520485  MusicBrainz work: ad3ec03b-358f-3e14-9388-7ffc8d3d039b
מנואל קוטין

מנואל קוּטִין (בגרמנית: Manuel Kuttin; נולד ב-17 בדצמבר 1993) הוא כדורגלן אוסטרי המשחק בעמדת השוער בקבוצת גראסהופרס ציריך מליגת העל השווייצרית.
קריירה

קוטין החל לשחק כדורגל בקבוצת הילדים של סטוקנבוי. בשנת 2001 עבר לדראוטל, וב-2004 חזר לסטוקנבוי. בעונת 2005/06 עבר לרותנטורן. בעונת 2007/08 עבר לאקדמיה של גראצר אק, ולאחר עונה אחת בגראצר עבר בעונת 2008/09 לאקדמיה של אוסטריה וינה. באפריל 2009 עבר לאקדמיה של אדמירה ואקר מדלינג.
במאי 2010 ערך את הופעת הבכורה שלו בקבוצת המילואים של אדמירה בליגה האזורית. בעונות 2009/10 ו-2010/11 ערך מספר הופעות מוגבל בקבוצת המילואים. באפריל 2012 היה לראשונה בסגל הקבוצה הבוגרת. בעונת 2011/12 ערך 15 הופעות בליגה האזורית, אך לא שיחק בקבוצה הבוגרת. בעונת 2012/13 ערך 8 הופעות בליגה האזורית ונשאר ללא הופעות בקבוצה הבוגרת.
באוקטובר 2013 ערך לבסוף את הופעת הבכורה שלו בבונדסליגה, במשחק נגד שטרום גראץ. מכאן ואילך הפך קוטין לשוער הראשון של הקבוצה וערך 22 הופעות עד לסוף העונה. עם זאת, בעונת 2014/15 איבד את מקומו בהרכב, תחילה לאנדראס לייטנר ולאחר מכן ליורג זיבנהנדל שנרכש בנובמבר 2014. למרות זאת, קוטין הפך לשוער שני ולא לייטנר. בעונת 2014/15 ערך 8 הופעות בבונדסליגה. בעונת 2015/16 שימש כשוער שני לזיבנהנדל וערך משחק אחד בליגה ושלושה משחקים בגביע מול קבוצות חובבניות. ביולי 2016 עבר זיבנהנדל לגרמניה וקוטין חזר להיות השוער הראשון. לאחר יכולת חלשה הוא הוחלף בספטמבר 2016 על ידי אנדראס לייטנר ולא חזר להרכב. בעונות 2016/17 ו-2017/18 ערך 8 ו-5 הופעות בבונדסליגה בהתאמה. בעונת 2018/19 לא שיחק כלל.
קוטין במדי אדמירה ואקר
קוטין בזמן משחק במדי אדמירה ואקר
לאחר עונת 2018/19 עזב את אדמירה לאחר למעלה מעשר שנים ועבר לוולפסברג, שם חתם על חוזה לשנתיים. בוולפסברג שימש כשוער שני לאלכסנדר קופלר. בעונה הראשונה שלו ערך 4 הופעות בבונדסליגה. במאי 2020 חוזהו הוארך בשנה נוספת. לאחר עונת 2021/22 עזב את וולפסברג.
לאחר מספר חודשים ללא קבוצה, עבר בסוף ספטמבר 2022 לשווייץ וחתם בגראסהופרס ציריך. בגראסהופר שימש כשוער מחליף ולא ערך אף הופעה. לאחר תום חוזהו עזב את ציריך בינואר 2023. לאחר חצי שנה ללא קבוצה חזר לציריך בעונת 2023/24.
תל גמה

| --- | --- |

תל גמה
 מידות
 שטח:  100 דונם
 גובה מעל פני הים:  50 מטר
 היסטוריה
 תרבויות:  התרבות הכנענית
 תקופות:  התקופה הכלקוליתית תקופת הברונזה התיכונה II תקופת הברונזה המאוחרת תקופת הברזל I תקופת הברזל II
 ננטש:  התקופה הרומית בארץ ישראל
 סוג:  תל
 אתר ארכאולוגי
 חפירות:  1922 1926–1927 1970
 ארכאולוגים:  1922 ו"ג פיתיאן-אדמס 1926–1927 פלינדרס פיטרי
 מצב:  הרוס
 גישה לציבור:  כן
 מיקום
 מדינה:  ישראל ישראל
 מיקום:  סמוך לקיבוץ רעים
 קואורדינטות:  31°23′15″N 34°26′41″E﻿ / ﻿31.3875°N 34.44472222°E﻿ / 31.3875; 34.44472222
  (למפת מערב הנגב מוגדלת) תל גמה(למפת מערב הנגב רגילה) תל גמה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל גמה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל גמה
 he
 
חפירות בצידו הדרומי של תל ג'מה בעת שנחפר על ידי פלינדרס פיטרי
תל ג'מה מהמערב, בעת שנחפר על ידי פלינדרס פיטרי
שלט הסבר של קק"ל בתל גמה
תל גַּמָּה (בערבית: תַל גַ'מַה) הוא תל גדול בנגב הצפוני-מערבי, בגדתו הדרומית של נחל הבשור, סמוך לקיבוץ רעים, כ-10 ק"מ דרומית לעזה. ליד התל נערך בסוף 1516 קרב ח'אן יונס, שבמהלכו הביסו כוחות האימפריה העות'מאנית את חיל הפרשים הממלוכי במהלך המלחמה הממלוכית-עות'מאנית.
זיהוי התל

הארכאולוג בנימין מזר הציע לזהות את תל גמה עם עיר המלוכה הכנענית יֻרְזָה הנזכרת ברשימותיו של תחותמס השלישי פרעה מצרים שעבר במקום בשנת 1498 לפני הספירה. ותיאר את העיר כדרומית מבין ערי כנען אשר מרדו במצרים. תיאור זה מתאים למיקום התל והוא הזיהוי המקובל היום.
בתקופת מכתבי אל-עמארנה שלט בעיר מושל כנעני בשם פו-בעלו שהתכתב עם אחנתון.
ירזה מוזכרת פעם נוספת בכתובתו של אסרחדון מלך אשור, בה היא מוזכרת בתור אחת הערים אשר מרדו בממלכת אשור וכתוצאה מכך נכבשה ומלכה הוגלה לנינווה.
תל גמה זוהה בתחילה כגרר המקראית על ידי ו"ג פיתיאן-אדמס. פלינדרס פיטרי אשר חפר במקום הסכים עם זיהוי זה.
ארכאולוגיה > החפירות באתר

התל נבדק לראשונה בשנת 1922 על ידי ו"ג פיתיאן-אדמס (Phythian-Adams) אשר ביצע באתר חתך בדיקה. בשנים 1926–1927 חפר בתל הארכאולוג האנגלי פלינדרס פיטרי, אשר חפר במשך שישה חודשים שטח גדול במערב האתר. זה היה התל הראשון שהוא חפר בסבב השני שלו בחפירות בארץ ישראל. בשנת 1970 החלה בחפירה משלחת מטעם המוזיאון הסמית'סוני בוושינגטון.
ארכאולוגיה > הממצאים

נחשפו מספר רב של שרידים המעידים על התיישבות כמעט רציפה במקום החל מהתקופה הכלקוליתית ועד התקופה ההלניסטית.
תל גמה הוא האתר הראשון בארץ בו נמצאו קבורות חמור.
ארכאולוגיה > הממצאים > התקופה הכלקוליתית

מתקופה (אלף רביעי לפנה"ס) זו נמצאו באתר שורה של בורות על קרקע בתולה, השערת החוקרים שמדובר בבקתות או אסמים. כלי החרס שנמצאו שייכים לתרבות באר שבע. בסיום התקופה האתר ננטש.
ארכאולוגיה > הממצאים > תקופת הברונזה התיכונה II

התל נושב מחדש, (המאה ה-19 לפנה"ס – המאה ה-16 לפנה"ס). זו התקופה המקבילה בחלקה לתקופה החיקסוס במצרים העתיקה. הובחנו בחפירה שלושה שלבי בנייה. הממצאים כוללים כלי זואומורפי ממשפחת כלי תל אל-יהודיה בדמות ראש פר, נמצאו כלים קיפריים וכן חותם גליל קטן בכתב יתדות.
בחפירה נמצאו שני קברי סוסיים (equids), האחד חמור על פי זיהוי השיניים והשני צעיר מדי כדי לזהותו לרמת המין.
ארכאולוגיה > הממצאים > תקופת הברונזה המאוחרת II

בתקופת הברונזה המאוחרת II האתר היה המיושב ביותר. אובחנו שמונה שלבי בנייה. נמצא מבנה גדול כנראה ארמון מהמאה ה-13 לפנה"ס. המבנה מורכב מחצר ומערכת חדרים צמודה. בחצר נתגלתה אמבטיה עם דפנות ורצפה מטוייחים. תעלת ניקוז הובילה לבור שפכים בחוץ. הממצאים כוללים כלי חרס מקומיים ושברי כלים מעוטרים באיילים ועופות. כן נתגלו שלוש חרפושיות של מלך העובד את האל פתח. למרגלות התל התגלה "בית המושל המצרי".
ארכאולוגיה > הממצאים > תקופת הברזל I

שכבה זו מייצגת את היישוב הפלשתי הקדום (המאה ה-12 לפנה"ס – המאה ה-11 לפנה"ס). נתגלו מכלולי חדרים פלישתיים, כבשן לצריפת כלי חרס גדול ומתוחכם מבחינה טכנולוגית. בתוך הכבשן נמצאו חרסים פלישתיים רבים.
ארכאולוגיה > הממצאים > תקופת ברזל II

נמצאה שכבה המתוארכת למאות העשירית והתשיעית לפנה"ס. נמצאו בתי ארבעת המרחבים. נמצא מבנה קמרונות אשורי, מבנה מרשים עם תקרות לבנים מקומרות. המבנה מורכב משישה חדרים לפחות, החדרים היו מרוצפים. באתר נתגלה מצבור של קרמיקת הארמון האשורית, אשר נגלתה לראשונה באתר זה וזוהתה על ידי פטרי כמשפחה קרמית. גודל המבנה ושפע החרסים האשוריים מצביעים אולי שהמבנה היה "בית מושל" – מקום מושבו של המושל האשורי. הממצאים כללו גם עגיל כסף עם שיבוץ שנהב.
ארכאולוגיה > הממצאים > התקופה הפרסית

הממצאים כוללים מבנה גדול וכן מצודה ענקית. זיהוי התקופה נעשה בעזרת החרסים המיובאים מיוון.
ארכאולוגיה > הממצאים > התקופה ההלניסטית

בתחילת התקופה ההלניסטית שלטו באזור בני בית תלמי ממצרים. תל גמה הפך למרכז גדול של אחסון תבואה, והתושבים עברו להתיישב בשטחים מסביב לתל. האתר ננטש סופית בתחילת המאה ה-2 לפנה"ס.
ארכאולוגיה > הממצאים > התקופה הביזנטית

דרומית ומזרחית לתל גמה נחשפו ממצאים כמו: שרידי מבנים, בור מים, טבון, קנקנים, קערות וקדרות, שתוארכו לתקופה הביזנטית.
לקריאה נוספת

כל מקום ואתר, הוצאת משרד הביטחון – ההוצאה לאור, 2000
ג'מה, תל, האנציקלופדיה החדשה לחפירות ארכיאולוגיות בארץ ישראל, בעריכת אפרים שטרן, איילת לוינזון-גלבוע, יוסף אבירם, עמודים 335–342
פיטרי בתל גמה – שיטות חפירה וגישה מדעית, מאמר של דן גזית, ארכאולוגיה: ביטאון אגודת הארכאולוגים בישראל, 3: 40–43, 1992
ברונזה תיכונה I (ברונזה ביניימית) בארץ ישראל, מאמר של משה כוכבי, קדמוניות, ב' [2] (תשכ"ט) 38–44
האדריכלות של "בתי מושל" מצריים מתקופת הממלכה החדשה בארץ-ישראל", מאמר של אליעזר ארן, ארץ ישראל: מחקרים בידיעת הארץ ועתיקותיה, י"ח: 183–199, תשמ"ה
הערות שוליים

↑  זאב וילנאי, (וילנאי קרא ליישוב יַרְזָה) (ע), אריאל, אנציקלופדיה לידיעת א"י, 1976, עמ' 3394-3393
↑  Wapnish P (1997) Middle Bronze equid burials at Tell Jemmeh and a reexamination of a purportedly Hyksos practice. In: Oren ED, editor. The Hyksos: New historical and archaeological perspectives. Philadelphia: University of Pennsylvania Museum. 335–367
↑  רן שפירא, בית המושל המצרי, באתר הארץ, 1 באוקטובר 2007
↑  גיליון 125 לשנת 2013תל גמה (מזרח), באתר www.hadashot-esi.org.il
| --- | --- |
בקרת זהויות :  NLI: 987007522147805171  BNE: XX5459797  NKC: ge853453  VIAF: 316432948   WorldCat (עם VIAF): 316432948
Girls Fall Like Dominoes

Girls Fall Like Dominoes (בעברית: בנות נופלות כמו דומינו) הוא שיר של הזמרת הטרינידדית ניקי מינאז'. השיר יצא לאור ב-11 באפריל 2011 כסינגל השביעי מאלבום האולפן הראשון של מינאז' "Pink Friday" ומופיע בגרסה המורחבת של האלבום. הפזמון של השיר לקוח מהשיר "Dominos" של הלהקה הבריטית The Big Pink. השיר יצא לאור לראשונה כרצועת בונוס בחנות ה-iTunes, ומאוחר יותר גם בגרסת ה-"Super Bass Edition" שנמכרה בבריטניה, שם משמש השיר כסינגל הרביעי מהאלבום.
מינאז' ציינה כי היא רוצה לצלם קליפ לשיר בהשתתפות כל האנשים שהזכירה במהלך השיר, אך לא ידוע אם אכן צולם קליפ כזה. מינאז' גם שאלה בעמוד הטוויטר שלה שתי שאלות: "אילו דיוות הזכרתי בשיר girls fall like dominoes, ואילו מהן צריכות להופיע בקליפ?".
אזכורים

במהלך השיר מזכירה מינאז' את הראפרים ליל ויין ודרייק, ואומרת כי היא מצליחה מספיק כדי "לגנוב" את המעריצים שלהם. בנוסף מזכירה מינאז' לאורך כל השיר שמות של ידוענים רבים: מדונה, ביונסה נואלס, מריה קארי, ריהאנה, קים קרדשיאן, קלואי קרדשיאן, סיארה, קרי הילסון, אנג'לינה ג'ולי, ג'יידה פינקט סמית', גרייס ג'ונס, קורטני קרדשיאן, דונטלה ורסצ'ה, M.I.A., קריסטין קוואלרי, אל פצ'ינו, ג'ון גליאנו ומוניק.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 99 |  |
|  אירלנד | מצעד הסינגלים האירי | 28 |  |
|  הממלכה המאוחדת | מצעד הסינגלים הבריטי | 24 |  |
|  הממלכה המאוחדת | מצעד שירי ה-R&B | 8 |  |
|  ניו זילנד | המצעד הניו זילנדי הרשמי | 13 |  |
|  סקוטלנד | מצעד הסינגלים הסקוטי | 27 |  |
תצפית (צבא)

חייל בעמדת תצפית
תצפית בהקשר הצבאי היא התבוננות ומעקב בראייה אחר המתרחש במרחב שטח מוגדר לשם איסוף מודיעין חזותי או הכוונת פעולות צבאיות. תצפית יכולה להיעשות בראייה ישירה של אדם (תצפיתן או צופה), בסיועו של אמצעי אופטי כלשהו; היא יכולה להיעשות גם על ידי פלטפורמה בלתי מאוישת - כלי רכב או כלי טיס - המשמשת כתווך המעביר את המראות שהוא קולט לאתר מאויש מרוחק ממנו. החל ממלחמת העולם הראשונה עלתה מאוד חשיבותה של התצפית האווירית, הנערכת באמצעות כלי טיס שונים.
פעילות התצפית הצבאית מתקיימת מאז העת העתיקה, מתוארת עוד בתנ"ך, למשל: ”וְהַצֹּפֶה עֹמֵד עַל הַמִּגְדָּל בְּיִזְרְעֶאל” (ספר מלכים ב', פרק ט', פסוק י"ז).
את המילה תצפית חידש הבלשן יצחק אפשטיין. ממילה זאת נגזר בצה"ל הפועל התנייני לְתַצְפֵּת.
מטרות קיום התצפית

איסוף מידע מודיעיני ברמה הטקטית או האסטרטגית;
הכוונת פעולה צבאית במרחב שעליו נערכת התצפית (במובן של פיקוד ושליטה) ;
טיווח של אש ממקורות שונים אל מטרות במרחב שעליו נערכת התצפית.
בהתאם לכך עורכי התצפית עשויים להיות תצפיתני מודיעין, מפקדים בדרג מסוים המכוונים פעילות צבאית המתרחשת במרחב התצפית, או קציני תצפית קדמיים המכוונים ירי אל מטרות.
תצפית יכולה להיערך במשך זמן קצר - דקות או שעות מעטות, או במשך זמן ממושך - מימים אחדים ועד מספר חדשים, ואף לאורך שנים.
מרחב התצפית, נושא התצפית ומיקומה

המרחבים העשויים להיות נושא לתצפית הם מגוונים. כך, תצפית עשויה להיעשות על בנין מסוים או על חלק ממנו ; על רחוב במקום יישוב; על מקבץ בניינים (כמו מפעל או בסיס צבאי); על שטח פתוח - החל משטח בן מספר מטרים מרובעים ועד לשטח בעל טופוגרפיה מגוונת, המשתרע על פני מספר קילומטרים מרובעים.
מושאי התצפית האפשריים הם מגוונים אף הם. בין השאר הם יכולים להיות תנועת אנשים ספציפיים או תנועת אנשים בכלל ; תנועה של כלי רכב מסוגים שונים או כלי רכב בכלל; פעולות לוגיסטיות ופעולות בינוי במחנות ובמפעלים.
בהתאם לאפשרויות שנמנו יכול טווח התצפית להשתנות ממספר מטרים ועד למספר קילומטרים, וכאשר המדובר בתצפית הנעשית באמצעות כלי טיס (כולל לוויינים) - גם עד עשרות ומאות קילומטרים.
מיקום התצפית נגזר מטבע הדברים מן המרחב והפעילות המהווים נושא לתצפית, ממטרות התצפית וכן משיקולים אחרים, הספציפיים לפעולה הננקטת. כעמדת תצפית קרקעית תיבחר בדרך כלל נקודה מוגבהת כלשהי ביחס למרחב שעליו נעשית התצפית - בניין גבוה, גבעה, סוללה, רכס, תל או הר, אשר מהם משתרעים קווי ראייה ישירים אל הנקודות במרחב המשמשות נושא לתצפית (אם כי לעיתים נעשה שימוש באמצעי תצפית המייתרים את הצורך בקיום קו ראייה אל יעדי התצפית). גם נקודה המוגבהת באמצעים מלאכותיים - כמו מגדל או תורן - יכולה לשמש לתצפית.
נקודת התצפית תיבחר כמעט תמיד מראש, כאשר קיומם של קווי ראייה ישירים ממנה אל היעדים המבוקשים יכול להיבדק ולהיקבע מראש על ידי עריכת ניתוח טופוגרפי של סביבת התצפית (כלומר ניתוח המאתר את העצמים הצפויים לקטוע את קווי הראייה הישירים אל היעדים, והמסייע לבחור את נקודת התצפית בהתאם לכך).
נקודות התצפית הקרקעיות יהיו לרוב מוסוות על מנת להסתיר את קיומן. לכך יש מטרה כפולה - לשם הגנת העמדה והנמצאים בה, כמו גם על מנת שלא להרתיע את מושא התצפית מפעילותו, באופן שניתן יהיה לעקוב אחריו בצורה מועילה.
נקודות תצפית עשויות להיות מבוצרות במידה כלשהי - לדוגמה בונקר בטון לתצפית ארטילרית. חסרונה של נקודת תצפית מבוצרת הוא היותה עמדה קבועה, שמיקומה ידוע בדרך כלל לאויב ושעל כן היא פגיעה יותר לתקיפה מצדו.
אמצעי תצפית > אמצעים לתצפית קרקעית

לאמצעים טכנולוגיים הייתה מאז ומתמיד חשיבות רבה לקיומן של תצפיות, וחשיבות זו הולכת וגוברת בעידן הטכנולוגיה המתקדמת.
תצפיתן הנמצא בנקודת תצפית קרקעית או על גבי כלי רכב יעשה כמעט תמיד שימוש באמצעי תצפית כלשהו. אמצעי התצפית הבסיסי הוא משקפת שדה פשוטה, אך לצורך תצפית עוצבו דגמים רבים של משקפות משוכללות וארוכות טווח יותר (ובהן משקפות שעוצבו על מנת להקטין את סכנת הפגיעה בתצפיתן). אמצעי תצפית משוכללים יותר עשויים לכלול אמצעי הדמיה תרמית או הדמיית מכ"ם, המשולבים באמצעים לתקשורת נתונים.
מצלמות ומכשירי מכ"ם יכולים להיות מותקנים בעמדות תצפית קרקעיות בלתי מאוישות, ולשדר את המראה הנקלט בהם אל תצפיתן הנמצא באתר אחר, כמו מרכז פיקוד ושליטה. כאלו הן למשל מצלמות המותקנות על גבי תורן גבוה על מנת שיצפו על פני מרחב גדול, והניתנות לכוונון באמצעות התצפיתן המרוחק.
אמצעי תצפית > אמצעים לתצפית אווירית

האמצעים המשמשים לתצפית אווירית הם קודם לכל כלי טיס שונים, שכל אחד מהם מתאים למשימות תצפית שונות:
בלון תצפית - מכלי הטיס הראשונים ששימשו לתצפית אווירית, המשמש כיום בעיקר לתצפית נייחת על פני שטח רחב.
מסוק.
מטוס - החל במטוסים קלים המתאימים לטיווח ארטילרי, עבור במטוסי קרב מהירים וכלה במטוסים שנבנו במיוחד למשימות צילום בשטח אויב, כמו לוקהיד U-2 ו-SR-71.
כטמ"ם תצפית.
רחפן.
לוויין - אמצעי המתאים במיוחד לעריכת תצפית על אתרים המרוחקים מן המדינה עורכת התצפית.
לרשות תצפיתן המצוי על סיפונו של כלי טיס יכולים לעמוד אמצעים כמו אלו המשמשים את התצפיתן הקרקעי.
כלי טיס מאויש במשימת תצפית אווירית, כגון מטוס צילום או מסוק קרב, עשוי לא לשאת אמצעים לקיום תצפית ישירה על ידי מפעיליו. במקרה כזה הוא יישא אמצעים - מצלמות סטילס, טלוויזיה, וידאו, הדמיה תרמית - או מכשיר מכ"ם, אשר יופעלו על ידי מפעילי כלי הטיס בהתאם לתוכנית הפעולה, וצילומיהם ייבדקו וייבחנו רק מאוחר יותר, לאחר שישוב כלי הטיס ממשימתו.
מצלמות ומכשירי מכ"ם מותקנים גם בכלי טיס בלתי מאוישים. אמצעים אלו מאפשרים קיום תצפית אווירית מגבהים שונים. תצפית זו איננה בהכרח רציפה כתצפית קרקעית, והיא עשויה להיות מורכבת ממספר סבבים נפרדים של תצפית וצילום. המודיעין המופק מהם מתקבל על ידי השוואה בין הצילומים המתקבלים במסגרת סבבים אלו.
ראו גם

תצפיתנית
חיל האיסוף הקרבי
הילה (מערכת תצפית)
מוריה (מערכת איכון)
יחידת תצ"מ 5707
הערות שוליים

↑  דוד סמילנסקי, עם בני ארצי ועירי, הועד הצבורי להוצאת כתביו של דוד סמילנסקי ומסדה, עמ' 127, 1958
בונקר תצפית גרמני מבטון ממלחמת העולם השנייה
משקפת גרמנית פריסקופית, שאיפשרה תצפית מתוך מסתור